ນາຍົກລັດຖະມົນ​ຕີຂອງ Tunisia ຈະປະກາດຄະນະ ລັດຖະບານປະສົມ​ຊຸດ​ໃໝ່
ແຫ​ລ່ງຂ່າວກອງທັບ Tunisia ກ່າວວ່າ ກອງທັບແລະພວກສະມາຊິກຂອງໜ່ວຍ​ອາລັກ​ຂາປະທານາທິບໍດີ ທີ່​ຕັ້ງ​ຂຶ້ນ​ມາໃໝ່ໄດ້ຂັບ​ໄລ່ການໂຈມຕີຂອງກຸ່ມທະຫານ​ບ້ານ.
ຄາດວ່າ ນາຍົກລັດຖະມົນຕີຂອງ Tunisia ຈະປະກາດ ຄະນະລັດຖະບານປະສົມຊຸດໃໝ່ໃນວັນຈັນມື້ນີ້ ມື້ນຶ່ງ ຫຼັງຈາກທີ່ໄດ້ມີການສູ້ລົບຢ່າງໜັກລະຫວ່າງ ກອງກໍາລັງ ພິເສດກັບກຸ່ມທີ່ຈົງຮັກພັກດີຕໍ່ປະທານາທິບໍດີ ທ່ານ Zine El Abidine Ben Ali ທີ່ຖືກໂຄ່ນລົ້ມ ການຕໍ່ສູ້ກັນໄດ້ລະເບີດຂຶ້ນ ໃນບ່າຍວັນອາທິດວານນີ້ ໃນບໍລິເວນອ້ອມແອ້ມທໍານຽບປະທານາທິບໍດີ ຫ່າງຈາກ ນະຄອນຫລວງ Tunis ໄປທາງທິດເຫນືອ ປະມານ 15 ກິໂລເເມັດ ແຫລ່ງຂ່າວກອງທັບ Tunisia ກ່າວວ່າ ກອງທັບແລະພວກສະມາຊິກຂອງໜ່ວຍອາລັກຂາປະທາ ນາທິບໍດີ ທີ່ຕັ້ງຂຶ້ນມາໃໝ່ ໄດ້ຂັບໄລ່ການໂຈມຕີຂອງກຸ່ມ ທະຫານບ້ານທີ່ຈົງຮັກພັກດີຕໍ່ອະດີດປະທານາທິບໍດີ Ben Ali ນອກນັ້ນເຈົ້າໜ້າທີ່ທະຫານຍັງໄດ້ຈັບກຸມຫຼາຍສິບຄົນ ຊຶ່ງຮວມທັງເຈົ້າໜ້າທີ່ຮັກສາຄວາມປອດໄພ ຂັ້ນສູງ 2 ຄົນ ໃນຂໍ້ຫາສົມຮູ້ຮ່ວມຄິດວາງແຜນ ການຕໍ່ຕ້ານລັດຖະບານ Tunisia